cyanic-selkie/wikianc huggingface dataset:
செபஸ்தியார்
புனித செபஸ்தியார் (இறப்பு சுமார். 288) என்பவர் ஆதி கிறித்தவ புனிதரும் மறைசாட்சியும் ஆவார். இவர் உரோமைப் பேரரசன் தியோக்கிளேசியன் கிறித்தவர்களுக்கு எதிராகத் துவங்கிய கொடுமைகளில் இறந்தார். இவர் பெரும்பான்மையாக மரத்திலோ, தூணிலோ கட்டப்பட்டவாறு, அம்புகளால் குத்தப்பட்டு சித்தரிக்கப்படாலும், இவர் அங்கு இறக்கவில்லை. இவரை அங்கிருந்து உரோம் நகரின் ஐரீன் என்பவர் காப்பாற்றி குணப்படுத்தினார். இதன் பின்பு தியோக்கிளேசியனின் செயல்களை இவர் சாடியதால், அரசனின் ஆணைப்படி இவரை தடியால் அடித்துக் கொலை செய்தனர்..
இவரின் மறைசாட்சியம் முதன் முதலில் நான்காம் நூற்றாண்டில் வாழ்ந்த அம்புரோசு என்னும் மிலன் நகர ஆயரின் திருப்பாடல் 118இன் மறை உரைகளில் (எண் 22) காணக்கிடைக்கின்றது. இதன் படி செபஸ்தியாரின் பக்தி மிலன் நகரின் 4ஆம் நூற்றாண்டிலேயே இருந்துள்ளது தெரிகின்றது.
கத்தோலிக்க திருச்சபையில் இவரின் விழா நாள் சனவரி 20. கிழக்கு மரபுவழி திருச்சபைகள் இவரின் விழாவை டிசம்பர் 18இல் சிறப்பிக்கின்றன.
மேற்கோள்கள்
பகுப்பு:கிறித்தவ மறைசாட்சிகள் பகுப்பு:287 இறப்புகள் பகுப்பு:இத்தாலியின் கிறித்தவப் புனிதர்கள் பகுப்பு:மூன்றாம் நூற்றாண்டு பிறப்புகள் பகுப்பு:288 இறப்புகள் பகுப்பு:256 பிறப்புகள்
உலுதாக்
உலுதாக் ( Uludağ ), என்பது துருக்கியின் பர்சா மாகாணத்தில் (பண்டைய மைசியன் அல்லது பித்தினியன் ஒலிம்பசு பகுதி) 2,543 மீ (8,343 அடி) உயரத்தில் உள்ள ஒரு மலையாகும். துருக்கிய மொழியில், உலுதாக் என்றால் "பெரிய மலை" எனப் பொருள். பண்டைய காலங்களில், இது பித்தினியாவின் தெற்கு விளிம்பு வரை நீண்டிருந்தது. இது கிரேக்கத்தில் ஒலிம்போசு என்றும் லத்தீன் மொழியில் ஒலிம்பசு என்றும் அறியப்பட்டது. மேற்கு முனை மைசியன் ஒலிம்பசு என்றும் கிழக்கு பித்தினியன் ஒலிம்பசு மேலும், பர்சா நகர மலைக்கு அருகில் இருந்த இடத்தில் இருந்து "புருசா ஆட் ஒலிம்பம்" என்று அறியப்பட்டது. இடைக்காலம் முழுவதும், இது துறவிகள் மற்றும் மடாலயங்களைக் கொண்டிருந்தது. கிழக்கத்திய கிறித்தவத்தின் மிகப் பெரிய துறவிகளில் ஒருவரான பைசாந்தியத் துறவியான புனித யோனிசியசு இந்த மலையில் துறவியாக வாழ்ந்தார்.
உலுதாக் மலையானது மர்மரா பிராந்தியத்தின் மிக உயரமான மலையாகும். இதன் மிக உயர்ந்த சிகரமான கார்டெல்தெப் 2,543 மீ (8,343 அடி) இல் அமைந்துள்ளது. வடக்கே ஏராளமான உயரமான பீடபூமிகள் உள்ளன. மலையுச்சிக்கு அருகில் கைவிடப்பட்ட வால்ப்ராம் கனிமச் சுரங்கம் உள்ளது. 1974ல் 60 மில்லியன் அமெரிக்க டாலர்கள் செலவில் கட்டப்பட்ட சுரங்கமும் ஒருங்கிணைந்த ஆலையும் அதிக உற்பத்திச் செலவு காரணமாக 1989ல் மூடப்பட்டன. இப்பகுதி பனிச்சறுக்கு போன்ற குளிர்கால விளையாட்டுகளுக்கான பிரபலமான மையமாகவும், வளமான தாவரங்கள் மற்றும் விலங்கினங்களின் தேசியப் பூங்காவும் உள்ளது. மலையேற்றம் மற்றும் முகாம் போன்ற கோடைகால நடவடிக்கைகளும் பிரபலமாக உள்ளன. thumb| மலையுச்சியில் இருந்து உலுதாக்கின் காட்சி வலது|thumb|400x400px| உலுதாக் மலையில் பனிச்சறுக்கு (பிப்ரவரி 2007 புகைப்படம்)
வெளி இணைப்புகள்
பகுப்பு:துருக்கியின் மலைகள் பகுப்பு:Coordinates on Wikidata
எருசலேம் பெரிய யூத தொழுகைக் கூடம்
இங்கு 850 ஆண்களுக்கும் 550 பெண்களுக்குமான இட வசதியைக் கொண்டுள்ளது.
வெளி இணைப்பு
பகுப்பு:யூத தொழுகைக் கூடங்கள்
சலந்தராகரர்
சலந்தராகரர் அல்லது சலந்தரவத மூர்த்தி சிவபெருமான் அரக்கனான சலந்தரனை அழிக்க எடுத்த உருவமாகும். இத்திருவுருவம் 64 சிவத் திருமேனிகளுள் ஒன்றாகக் கருதப்பெறுகிறது.
சின் அரசமரபு (1115–1234)
சின் வம்சம் (கி.பி. 1115-1234) மங்கோலியத் தாக்குதலுக்கு முன்னர் சீனாவில் இருந்த பல வம்சங்களில் ஒன்றாகும். இது கின் அல்லது சுரசன் சின் என்றும் அழைக்கப்படுகிறது. ஏனெனில் இதன் தோற்றுவிப்பாளர் பேரரசர் தைசு (கி.பி. 1115-1123) வன்யன் சுரசன்களின் வழிவந்தவர் ஆவார்.
சலந்தராகரர்
திருவுருவ கதை
கையிலாயத்தில் சிவதரிசனத்திற்கு சென்ற இந்திரனை, வழியில் இடைமறித்து நின்றார் மாறுஉருவம் கொண்ட சிவபெருமான். அவரை அறியாத இந்திரன் பல கேள்விகள் கேட்டு கோபமடைந்து இறுதியில் வஜ்ஜிராயுதத்தினால் தாக்கினார். வஜ்ஜிராயுதம் அழிந்து போனது. அந்நேரம் சிவபெருமான் கோபம் கொண்டார், இந்திரன் தன் தவறினை உணர்ந்ததமையால் சிவனின் கோபம் தனிந்தது. எனினும் கோபத்தினால் உண்டான வியர்வைத்துளிகள் கடலில் விழுந்தன. அவை ஒன்றினைந்து அரக்கனான சலந்தரன் என்பவர் தோன்றினார்.
சின் அரசமரபு (1115–1234)
சின்கள் லியாவோ வம்சத்திற்கு (கி.பி. 907-1125) எதிரான தைசுவின் புரட்சியில் இருந்து உருவாயினர். லியாவோ வம்சத்தினர் வட சீனாவை ஆண்டு கொண்டிருந்தபோது வளர்ந்து வந்த சின்களிடம் தோற்றனர். லியாவோ வம்சத்தவர் மேற்கு நோக்கி இடம்பெயர்ந்து மேற்கத்திய லியாவோ என்று அழைக்கப்பட்டனர். லியாவோவைத் தோற்கடித்த பின்னர் சின்கள் தெற்கு சீனாவில் இருந்த சாங் வம்சத்திற்கு (கி.பி. 960-1279) எதிராக 100 வருடங்களுக்கும் மேலாக நடைபெற்ற ஒரு போரைத் தொடங்கினர். ஆட்சி செய்யத் தொடங்கிய பின்னர் சின்கள் சீனப் பழக்கவழக்கங்களை சீக்கிரமே கற்கத்தொடங்கினர். அதன் ஒரு பகுதியாக வளர்ந்து வந்த மங்கோலியர்களுக்கு எதிராகச் சீனப் பெருஞ்சுவரையும் செறிவூட்டினர். சின் ஆட்சியில் கலாச்சார மற்றும் தொழில்நுட்ப மாற்றங்கள் ஏற்பட்டன. உதாரணமாக வெடிமருந்து உருவாக்கம் மற்றும் கன்பூசிய மதத்தின் மறுமலர்ச்சி ஆகியவற்றைக் குறிப்பிடலாம்.
சலந்தராகரர்
திருவுருவ கதை
சலந்திரன் மிகவும் வலிமைமிக்கவராக இருந்தமையினால் திருமாலிடம் இரண்டாயிரம் ஆண்டுகள் சண்டையிட்டு பாராட்டு பெற்றார். இறுதியில் சிவபெருமான் முதியவர் வேடமிட்டு சலந்திரனை சந்தித்தார். சலந்திரனுடன் பேசி தந்திரமாக புதியதாக உருவாக்கிய சக்கரத்தை அவன் தலையில் வைக்கச் செய்தார். அந்த சக்கரம் சலந்திரனை இரண்டாகப் பிளந்தது.
சின் அரசமரபு (1115–1234)
செங்கிஸ் கான் கி.பி. 1211ல் சின் வம்சத்தவருக்கு எதிராகப் படையெடுத்தார். சின் இராணுவத்திற்குப் பேரழிவுகரமான தோல்விகளைக் கொடுத்தார்.
சலந்தராகரர்
வெளி இணைப்புகள்
பகுப்பு:சிவ உருவத்திருமேனிகள்
சின் அரசமரபு (1115–1234)
வெளி இணைப்புகள்
பகுப்பு:சீன அரசமரபுகள் பகுப்பு:ஆசியாவின் முன்னாள் நாடுகள் பகுப்பு:முன்னாள் பேரரசுகள்
பேரியம் அசெட்டைல் அசெட்டோனேட்டு
பேரியம் அசெட்டைல் அசெட்டோனேட்டு (Barium acetylacetonate) என்பது Ba(C5H7O2)2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம், அசெட்டல் அசெட்டோனின் பேரியம் அணைவுச் சேர்மம் ஆகும்.
பயன்கள்
கரிம வேதியியல் உலோகங்களின் வேதி ஆவி படிவு செயல்முறைகளில் பயன்படுத்தப்படுகிறது. பலபடிக வடிவம் கொண்ட பேரியம் தைட்டனேட்டு தயாரிப்பில் பேரியம் வழங்கும் மூலமாக பேரியம் அசெட்டைல் அசெட்டோனேட்டு பயன்படுகிறது.
வைய்யாசேரி ஊராட்சி
வைய்யாசேரி ஊராட்சி (Vaiyacheri Gram Panchayat), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1796 ஆகும். இவர்களில் பெண்கள் 910 பேரும் ஆண்கள் 886 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பர்தோலி சத்தியாகிரகம்
பர்தோலி சத்தியாகிரகம் பிரித்தானிய இந்தியாவில் நடந்த ஒரு உண்ணாநிலைப் போராட்டம் ஆகும். இந்திய விடுதலை இயக்கத்தின் ஒரு பகுதியான இதற்கு வல்லபாய் படேல் தலைமை தாங்கினார்.
பர்தோலி, குஜராத் மாநிலத்தின் சூரத்து அருகே உள்ள ஊர். இங்கு பஞ்சம் ஏற்பட்டதால் விவசாயிகள் காலனிய அரசுக்கு செலுத்த வேண்டிய வரியினைக் கட்ட முடியாது போனது. அவர்களது வரிவிலக்குக் கோரிக்கையை ஏற்காத மும்பை மாகாண அரசு அவ்வாண்டுக்கான வரியினை 30% உயர்த்தியது. பர்தோலி விவசாயிங்கள் முன்பு இதே நிலையிலிருந்த கேடா விவசாயிகளை ஒன்று திரட்டிப் போராடிய வல்லபாய் படேலை அணுகி உதவி கோரினர். படேலும் அவர்களுக்கு உதவ சம்மதித்தார். பர்தோலியில் அவரது தலைமையில் ஒரு வரிகொடாப் போராட்டம் தொடங்கியது. அரசு வரி தர மறுத்தவர்களின் நிலங்களை பற்றுகை செய்து ஏலத்தில் விற்றது. வரி கொடுக்க இணங்கியவர்களையும் மற்றும் ஏலத்தில் சொத்துக்களை வாங்கியவர்களையும் பர்தோலி மக்கள் சமூகப் புறக்கணிப்பு செய்தனர். பர்தோலி போராட்டக்காரர்களுக்கு இந்தியாவெங்கும் சட்டமன்றங்களிலும் பிற அமைப்புகளிலும் ஆதரவு பெருகியது. தனது முந்தைய நிலைப்பாட்டைத் தளர்த்திய அரசு போராட்டக்காரர்களுடன் இணக்கமான ஒப்பந்தம் செய்து கொண்டது. அதன்படி பற்றுகை செய்யப்பட்டிருந்த நிலங்கள் திருப்பியளிக்கப்பட்டன, அவ்வாண்டுக்கான வரி விலக்கு செய்யப்பட்டது. மேலும் வரி விகித உயர்வு இரு ஆண்டுகளுக்கு ஒத்தி வைக்கப்பட்டது.
பகுப்பு:இந்திய விடுதலைப் போராட்டம் பகுப்பு:உண்ணாநிலைப் போராட்டங்கள் பகுப்பு:காந்தியம்
மேற்கு கர்பி அங்லோங் மாவட்டம்
மேற்கு கர்பி அங்லோங் மாவட்டம் (West Karbi Anglong district) அசாம் மாநிலத்தின் கர்பி ஆங்கலாங்கு மாவட்டத்தின் மேற்குப் பகுதிகளைக் கொண்டு புதிய மேற்கு கர்பி அங்லோங் மாவட்டம் நிறுவ 15 ஆகஸ்டு 2015-இல் மாநில முதல்வர் தருண் கோகாய் அறிவித்தார். இம்மாவட்டம் அதிகாரப்பூர்வமாக 10 பிப்ரவரி 2016-இல் துவக்கப்பட்டது. இம்மாவட்டத்தின் நிர்வாகத் தலைமையிடம் ஹம்ரென் நகரம் ஆகும். இம்மாவட்டம் மலைவாழ் பழங்குடி மக்கள் நிறைந்த மாவட்டம் ஆகும். இம்மாவட்டத்தின் வடக்கில நகாமோ மாவட்டம், கிழக்கில் கிழக்கு கர்பி அங்லோங் மாவட்டம், தெற்கிலும், தென்மேற்கிலும் மேகாலயா மாநிலத்தின் மேற்கு ஜைந்தியா மலை மாவட்டம் மற்றும் ரி-போய் மாவட்டம் உள்ளது.
வரலாறு
இந்திய விடுதலைக்குப் பின்னர் சைமன் ஆணையத்தின் பரிந்துரைகளின் படி, கர்பி ஆங்கலாங்கு மாவட்டத்திற்கு, மாவட்டத் தன்னாட்சி அதிகாரம் வழங்கப்பட்டது. 2016-இல் கர்பி ஆங்கலாங்கு மாவட்டத்தின் மேற்குப் பகுதிகளைக் கொண்டு மேற்கு கர்பி அங்லோங் மாவட்டம் மற்றும் கிழக்குப் பகுதிகளைக் கொண்டு கிழக்கு கர்பி அங்லோங் மாவட்டம் என இரண்டாகப் பிரிக்கப்பட்டது.
புவியியல்
மத்திய அசாமில் அமைந்த கர்பி அங்லோங் பீடபூமியில் செப்டம்பர் முதல் அக்டோபர் வரை பருவமழைக் காலம் காலம் ஆகும். கர்பி அங்லோங் பீடபூமியின் மேற்குப் பகுதி மலைகள் சூழ்ந்தும், கிழக்குப் பகுதி சமவெளியாகும். இம்மாவட்டத்தில் மைடிரியங் ஆறு, கர்பி லாபி ஆறு கோப்பிலி ஆறு மற்றும் அம்ரேங் ஆறுகள் பாய்கிறது.
மொழிகள்
இம்மாவட்டத்தில் கர்பி மொழியுடன் காரோ மொழி, திவா மொழி, ஆங்கிலம், இந்தி மற்றும் அசாமிய மொழிகள் பேசப்படுகிறது. தொடர்பு மொழியாக வங்காள மொழி பேசப்படுகிற்து.
வெளி இணைப்புகள்
பகுப்பு:அசாம் மாவட்டங்கள் பகுப்பு:இந்தியாவின் தன்னாட்சிப் பகுதிகள்
கட்டச்சங்கிலி
எடுத்துக்காட்டாக, ஒருவரிடம் இருந்து மற்றொருவருக்கு இடத்தை விற்கிறோம் தருகிறோம் என்றால், ஒருமுறை விற்ற பின், நம்முடைய கணக்கிலிருந்து அந்த இடம் சென்றுவிடும். இதனை கணுக்களும், பராமரிப்பாளர்களும் உறுதி செய்வார்கள். இடம் யாருக்கு சொந்தம், எப்போது பரிமாற்றம் நடந்தது, போன்றவற்றை அதிநவீன கணினி மூலமாக, கணித கோட்பாடுகளையும், சமன்பாடுகளையும் சமாளித்து விடையாக அந்த உறுதி அமையும். இவ்வாறு பரிமாற்றம் உறுதிசெய்த பின், மறுமுறை அதே இடத்தை வேறொருவருக்குக் கொடுக்க இயலாது.
கட்டச்சங்கிலி என்னும் இந்த தொழில்நுட்பத்தை (2008-இல்) கண்டுபிடித்தவர் சப்பானிய நாட்டைச் சேர்ந்த சத்தோசி நகமோட்டோ (Satoshi Nakamoto) என்ற பெயரால் அழைக்கப்படுபவர். (கண்டுபிடித்தவர் உண்மை பெயர் வெளியிடப்படவில்லை.) தாம் ஏற்கனவே கண்டுபிடித்திருந்த நுண்மிக்காசு (பிட்காயின் - bitcoin) என்ற பணத்திற்கு வரவு செலவு கணக்குகளை எழுதி வைக்க ஒரு பொது கணக்குப் புத்தகத்திற்குப் பயன்படும் என்று எண்ணி கட்டச்சங்கிலி  என்ற இந்த தொழில் நுட்பத்தை உருவாக்கினார். கட்டச்சங்கிலி பயன்பாட்டுக்கு வந்த பிறகு, நுண்மிக்காசு மீது ஏற்பட்ட தாக்குதல்கள் குறைந்து போயின. இப்போது இந்தத் தொழில் நுட்பம் மற்ற வகையான மின்காசுகளுக்கும் பயன்படுத்தப் படுகின்றது.
வரலாறு
ஆபர் (Stuart Haber), சுடோர்னேட்டா (W. Scott Stornetta) ஆகிய இருவரும் 1991-இல் கட்டங்களால் (blocks) ஆன தொடர் சங்கிலியைக் குறியாக்கவியல் (Cryptography)  முறையில் காப்புறுதி செய்ய (secure) முற்பட்டனர். அதாவது, கட்டங்களில் எழுதப்பட்டுள்ள காலமுத்திரைகளை (timestamp) யாரும் அழிக்கா வண்ணம் அவற்றைப் பாதுகாக்க வேண்டும் என்பது அவர்கள் குறிக்கோள். பின், 1992-இல் பாயர் (Bayer), ஆபர்(Stuart Haber), சுடோர்னேட்டா (W. Scott Stornetta) ஆகியோர்  மெர்கல் தருக்கள் (Merkle trees) என்னும் தரவுக்  கட்டமைப்பைப்  பயன்படுத்தி இயங்கு திறனை (efficiency)  மேம்படுத்தினர்
சத்தோசி நகமோட்டோ , குறுக்க எண் காசு (Hash cash) என்ற  முறையைப் பயன்படுத்தி ஒரு கட்டச்சங்கிலியில் மேலும் கட்டங்களை எவ்வாறு இணைப்பது என்று செய்து காட்டினார். பொதுவாக, வங்கிகள் போன்ற நிதி நிறுவனங்களில் இது போன்ற  செயல்களைச் செய்ய வேண்டுமாயின், நம்பிக்கையுள்ள மூன்றாம் நபர் ஒருவர் வேண்டியிருக்கும். ஆனால், நகமோட்டோ  அவ்வாறு மூன்றாம் நபர் ஒருவர் இல்லாமலேயே அதைச் செய்ய முடியும்  என வாதிட்டார். இந்தக் கருத்தைப் பயன்படுத்தி,  பிட்காயின் என்ற பொது  வரவுப் பதிவேடு (public ledger) ஒன்றை உருவாக்கிக் காட்டினார்.
ஆகஸ்டு, 2014-இல் பிட்காயின் வரவு செலவு பதிவுகள் 20 GB எனும் அளவுக்கு வளர்ந்தன. பிறகு, 2015-2017 -இல் அது 100 GB என்ற அளவுக்கு வளர்ந்தது. (நகமோட்டோ முதலில் கட்டச் சங்கிலியை block  chain என்று தனித் தனியாகத்தான் எழுதினார். பின், 2016-இல்  அது blockchain என்று ஒரே சொல்லாக ஆகி விட்டது.)
சிங்கப்பூரில், 2016-இல், கணினி நிறுவனமான ஐ.பி.எம்  (IBM)   கட்டச் சங்கிலிக்காக ஓர் ஆய்வுக் கூடத்தை நிறுவியது. உலக பொருளாதார மன்றம் (World Economic Forum) என்ற அமைப்பு நவம்பர், 2016-இல் கட்டச்சங்கிலியை வைத்து ஆளுகை ஒப்புரு (governance models) எவ்வாறு அமைக்கலாம் என்றும்  கருத்துத் தெரிவித்தது. ஆளுகை (governance) தொடர்பான அறிவுரைகள் வழங்கும் நிறுவனமான ஆக்சன்சுர் (Accenture) கருத்துப்படி,  2016 வரை,  நிதி  சார்ந்த சேவையில் (financial services),  கட்டச்சங்கிலி 13.5% அளவுக்குப் பயன்பட்டுள்ளது. பின், 2016-இல், பல தொழில் குழுமங்கள் (Industry trade groups) ஒன்று சேர்ந்து, பொது கட்டச்சங்கிலி மன்றம் (Global Blockchain Forum) என்ற அமைப்பைத் தோற்றுவித்தன. ஆனால், மே 2018-இல், கார்ட்னர் (Gartner) ஆய்வில் 1% நிறுவனத் தலைவர்களே (CIO) தங்கள் நிறுவனத்தில் கட்டச்சங்கிலி பயன்படுத்தப்படுகின்றது என்று கூறி உள்ளனர்;  8%  நிறுவனத் தலைவர்கள் தாங்கள் கட்டச்சங்கிலி பயன்படுத்தப் போவதாக மட்டுமே கூறினர். நவம்பர், 2018-இல், எம்மா மெக்கிளர்க்கின் (Emma McClarkin) (இவர் கனடா நாட்டில் Conservative MEP ஆவார்) கட்டச்சங்கிலி தொழில் நுட்பத்தைப் பயன்படுத்தி வணிகத்தை நவீன மயமாக்க வேண்டும்  என்று கூறிய கூற்றை நாடாளுமன்ற வணிகச் செயர்க் குழு   (Parliament’s Trade Committee)  வரவேற்று இருக்கின்றது.
கட்டச்சங்கிலியின் அமைப்பு
thumb|right|900x900px|கட்டச்சங்கிலி கட்டச்சங்கிலி என்பது ஒரு   வரவுப் பதிவேடு  (ledger). வரவுப் பதிவேடு என்பது வரவு செலவு (financial transactions)  கணக்குகளை எழுதி வைக்கப் பயன்படுத்தப் படும் ஒரு கணக்குப் புத்தகமாகும். இது  ஒரு  பொதுவான கணக்கு ஏடு; இதைக் கண்காணிக்கும் உரிமை பலருக்கும் பரவலாக்கப் பட்டுள்ளது. ஒவ்வொரு கட்டமும் அதன் பக்கத்தில் உள்ள கட்டத்துடன்  இணைக்கப்பட்டு இருக்கும். எனவே, ஒன்றில் ஏதேனும் மாற்றினால், மற்ற எல்லா கட்டங்களிலும் அதற்கேற்ப மாற்றங்களை ஏற்படுத்த வேண்டி இருக்கும். கட்டச்சங்கிலி இணையர் வளையம்  (P2P- peer-to-peer network)  என்ற அமைப்பைப் பயன்படுத்தி செயல்படுத்தப் பட்டுள்ளது. அதாவது, கட்டச்சங்கிலியின் நகல்கள் பலரிடத்திலும் இருக்கும். எனவே, எந்த ஒரு மாற்றம் செய்ய வேண்டுமாயினும், அதற்குப் பலரும் இசைவு தர வேண்டும். இதனால், கட்டச்சங்கிலியில் உள்ள தரவுகள் நன்கு பாதுகாக்கப் படுகின்றன. கட்டச்சங்கிலியில் எந்த ஒரு வரவும் அல்லது செலவும்  ஒரே ஒரு முறை தான் பதிவு செய்யப்படும். (பல முறை செய்யப்படுவதற்கு இடம் கொடுக்காது.)
குறுக்க எண்கள் (Hash values)
குறுக்கம் என்பது கொடுக்கப் பட்ட ஒரு நீளமான (எவ்வளவு நீளமாயினும்) அளவுள்ள ஒரு  தரவுக்கு,   ஒரு குறிப்பிட்ட அளவு நீளமுள்ள எண்ணைக்   கொடுக்கும்  ஒரு சார்பு (function) ஆகும். எடுத்துக் காட்டாக, கீழே f(.) என்ற சார்பு  ஒரு குறுக்கம் ஆகும். இது "apple" என்ற தரவுக்கு, 24316453 என்ற எண்ணைக் கொடுத்துள்ளது. இந்த எண்  "apple"  என்ற தரவின்  குறுக்க எண் எனப்படும். மேலும் எடுத்துக் காட்டுக்கள் கீழே கொடுக்கப் பட்டுள்ளன:
கட்டச் சங்கிலியில், கட்டத்தில் உள்ள தரவுகளை SHA256 என்ற படிமுறையைப்  (algorithm)  பயன்படுத்தி, குறுக்க எண்கள் கணிக்கப்படுகின்றன. இதில், தரவின் நீளம்    இருமிகள்  (bits) வரை இருக்கலாம். இது தரும் குறுக்க எண் 256 இருமிகளாக இருக்கும். எடுத்துக் காட்டாக:
கட்டங்கள்
alt=கட்டச்சங்கிலியில் ஒரு கட்டம்|thumb|700x400px|கட்டச்சங்கிலியில் ஒரு கட்டம் கட்டங்கள் சங்கிலி போன்று பிணைக்கப் பட்டதே கட்டச்சங்கிலியாகும். ஒவ்வொரு கட்டத்திலும் கீழ்க்கண்ட தரவுகள் சேமித்து வைக்கப் படுகின்றன:
கட்டங்களைச் சேர்க்கும் முறை
ஒருவர் ஒரு கட்டத்தைச் சேர்க்க விழைகிறார் என்று வைத்துக் கொள்வோம்.
அந்த "ஒருவர்" சுரங்கமர் (miner) என்று அழைக்கப்படுகிறார்.
சுரங்கமர் (Miner)
ஒரு சுரங்கமர் கீழ்க்கண்ட இரு பணிகளைச் செய்ய வேண்டும்.
இவ்வாறு ஒருவர் வெற்றிகரமாகச் செய்தால், அவருக்கு 12.5 பிட்காயின் கூலியாக வழங்கப் படும். இவ்வாறு சரிபார்த்த கட்டம் கட்டச்சங்கிலியில் இணைக்கப்படும்.
இருமுறைச் செலவு (Double spending)
நடை முறையில், நம் கையில் உள்ள  பணம் ஒரு முறைக்கு மேல் செலவழிக்க முடியாது. ஆனால், கவனமாக இல்லையென்றால், மறையீட்டு நாணயத்தை ஒரு முறைக்கு மேல் செலவழிக்க முடியும். இது இருமுறைச் செலவு என்று கூறப்படும். ஒருவரின் பணம் ஒரு முறை செலவழித்த பிறகு, மீண்டும் ஒருமுறை, செலவழித்த அதே பணம், செலவழிக்கப்பட்டுள்ளதா (Double spending)  என்று சுரங்கமர் பார்க்க வேண்டும்.
உழைப்புக்குச் சான்று (Proof-of-work)
உழைப்புக்குச் சான்றில் கொடுக்கப்படும் கணக்குகள் பல உள்ளன. எடுத்துக் காட்டாக, பிட்காயினில், சங்கிலியில் இணைக்க, சுரங்கமர்கள் புது கட்டங்களை உருவாக்குவார்கள். ஆனால் எல்லா கட்டங்களும் ஏற்றுக் கொள்ளப் படுவதில்லை. ஒரு சுரங்கமர் தான் உருவாக்கிய கட்டத்துக்குக் குறுக்கு எண் (hash) ஒன்றையும் கண்டுபிடிக்க வேண்டும். இந்த குறுக்க எண் முற்பகுதியில் குறைந்தது 32 சுழியங்கள்  (zero)  இருக்க வேண்டும். இது போன்ற குறுக்க எண்ணை அடைய, சுரங்கமர் தன் கட்டத்தில் ஒரேமுறை எண் (nonce - number only used once) எனப்படும் ஊகிக்கவியலா எண்ணைப் (random number) பயன்படுத்துவார். அவ்வாறு 32 சுழியங்கள் வரவில்லையென்றால், எண்ணைச் சிறிது மாற்றி  மீண்டும் முயற்சி செய்வார். 32 சுழியங்கள் வர நீண்ட நேரம் (அதாவது, 10 நிமிடங்கள்) ஆகும். ஒவ்வொரு கட்டத்திற்கும் ஒரேமுறை ஒரு புதிய  எண் பயன்படுத்தப்படும். (அதாவது, ஒரு கட்டத்திற்குப் பயன்படுத்தப்பட்ட எண், மீண்டும் வேறு கட்டத்திற்குப் பயன்படுத்தப்பட மாட்டாது.   அதனால், அந்த எண்ணுக்கு ஒரேமுறை எண் என்று பெயரிடப்பட்டுள்ளது.)
கருத்து இணக்க உரைமுறை (Consensus Protocol)
thumb|right|700x600px|கருத்து இணக்க உரைமுறை (consensus protocol) என்ற முறையைப் பயன் படுத்தி,  உழைப்புக்குச் சான்று செயல் படுத்தப் படுகின்றது. உழைப்புக்குச் சான்று என்ற கருத்தைச் செயல் படுத்த, கருத்து இணக்க உரைமுறை என்ற முறை பயன் படுத்தப் படுகின்றது. இதில் ஏழு படிகள் (steps) காட்டப் பட்டுள்ளன. ஒரு கட்டத்தைச் சங்கிலியில் சேர்க்க, இந்த உரைமுறையை ஒவ்வொரு சுரங்கமரும் செயலாற்ற வேண்டும்.
கட்ட நேரம்
கட்ட நேரம் (block time) என்பது ஒரு கட்டத்தை உருவாக்க ஆகும் நேரமாகும். ஒரு சில சங்கிலிகளில், 5 நொடிகளில் ஒரு கட்டம் செய்யப் படுகின்றது. கட்ட நேரம் குறைவாக இருக்குமாயின், வரவு-செலவு கணக்குகள் விரைவாக நடக்கும். ஈத்தரீயம் என்ற மின் காசின் கட்ட நேரம்  15  நொடியாகவும்,  பிட்காயின் (bitcoin) என்ற மின் காசின் கட்ட நேரம்  10 நிமையங்களாகவும் அமைக்கப் பட்டுள்ளன.
பரவலாக்கம் (decentralization)
thumb|200px|இணையர் வலையம் - இதில் பல இணையர்கள் வலையத்தின் வழியாக செய்திகளையும், தரவுகளையும் பரிமாறிக் கொள்கின்றனர்.thumb|right|700x600px|பரவிய இணையர் வலையம் - ஓவ்வொரு இணையரிடத்திலும் கட்டச்  சங்கிலியின்  நகல் ஒன்று இருக்கும். ஒரு பொருளை ஒரே இடத்தில் சேர்த்து வைப்பதற்குப் (centralized) பதிலாக, பல இடங்களில்  பரவலாக வைப்பதை (distributed) பரவலாக்கம் (decentralization) என்கிறோம். கட்டச்சங்கிலியை ஒரே ஒரு கணிப்பொறியியல்  வைத்து இயக்குவதற்குப் பதிலாக,  இணையர் வலையம் (P2P  - peer-to-peer network) என்ற பல கணினிகள்  கொண்ட கணினி வலையத்தில் பரவலாக  வைக்கப் பட்டு,    இயக்கப் படுகின்றது. எனவே, தரவுகள் ஓர் இடத்திலேயே வைக்கப் படுவதில்லை. ஒவ்வொரு இணையரிடத்திலும் சங்கிலியின் ஒரு நகல் இருக்கும். இதனால், தாக்கு நிரலர்கள் (hackers) சங்கிலியைத் தாக்கி தரவுகளை மாற்றுவது மிகக் கடினம்.
இணையரில் யாரேனும் ஒரு சிலர் சுரங்கமராக இருப்பர். இவர்கள் தாம் புதுக்  கட்டங்களை உருவாக்குபவர்கள். எடுத்துக்காட்டாக, ஒரு சுரங்கமர் வரவு செலவு கணக்குகளைச் சரிபார்த்து, பின்  புது கட்டத்தை உருவாக்கி, உழைப்புக்குச் சான்று நல்கி, பின்  தங்கள்   சங்கிலியில்  கட்டத்தை இணைத்துக் கொண்ட பிறகு, கட்டத்தின் நகலை அனைத்து இணையர்களுக்கும்  அனுப்பி வைப்பார்.
இது போன்ற மாற்றங்கள் பல இடங்களில் ஒரே நேரத்தில் நடக்கும் போது,  கட்டங்களை   வரிசை படுத்த வேண்டும். கட்டச்சங்கிலியில்,   கால முத்திரையைப் (timestamp)  பயன் படுத்தி கட்டங்கள் வரிசை படுத்தப் படுகின்றன. (கால முத்திரை என்பது ஒரு நிகழ்வு எப்பொழுது நடந்தது என்று குறிப்பிடும் கால அளவாகும். எடுத்துக் காட்டாக, Tue 01-01-2009 6:00, 1985-W15-5 T 10:15 UTC (day 5 of week 15 of year 1985 = 12 April 1985) ஆகியன கால முத்திரைகள்  ஆகும்.)  சங்கிலியின் அளவு மிகும் போது, (அதாவது, மிக அதிகமான கட்டங்கள் சேரும்போது)   வலயத்தில்      உள்ள கணினிகளில் ஒரு சில,     தரவுகளை விரைவாக   செயல்முறையாக்க வலிமை இல்லாதனவாக இருக்கலாம்; அப்போது, ஒரு சில  கணினிகள்   மட்டுமே வலிமையுள்ளவையாக   இருக்கும். இவ்வாறு நிகழும்போது,  பரவலாக்கம் என்பது மையலாக்கமாகச் (centralized) சுருங்கிவிடும்.
கட்டச்சங்கிலியில் உள்ள தரவுகள்   பாதுகாப்புக்காக இருக்க பொதுத்-திறவி மறையீட்டியல் (public-key cryptography) என்னும் குறியீடு  பயன்படுத்தப் படுகின்றது. தனியர்-திறவி (Private key) என்பது கடவுச்சொல் (password) போன்ற ஒரு சொல். இதை வைத்து ஒருவர் சங்கிலியில் உள்ள தரவுகளைப் பார்க்கலாம். இவ்வாறு பல வழிகளில் கட்டச்சங்கிலி காக்கப் படுவதால், சங்கிலியில் உள்ள தரவுகள் மிகப் பாதுகாப்பாக இருக்குமென நம்பலாம்.
கவைகள்
ஒரு சங்கிலி வளரும் போது, அதில் கிளைகள் பிரிந்து போகுமாயின்,  அப்  பிரிவுகள்  தோன்றுமிடம்  கவை (fork)  எனப்படும். கட்டச்சங்கிலியில் புதிய கட்டங்களைச் சேர்க்கும் போது, கவைகள்  தோன்ற வாய்ப்புக்கள் உருவாகின்றன. இவற்றை மூன்று வகையாகப் பிரிக்கலாம்.
தற்காலிகக் கவை
thumb|300x500px|கட்டச்சங்கிலியில் தற்காலிகக் கவைகள் உருவாதல்: முதன்மையான சங்கிலி (பச்சை - கருப்பு). ஏதிலி கட்டங்கள் (கருஞ்சிவப்பு நிறம்) ஒன்றுக்கும் மேற்பட்ட சுரங்கமர்கள்   ஒரே நேரத்தில்  ஒரே கட்டத்தை  உருவாக்குவார்களேயானால்,  இருக்கின்ற சங்கிலியில், அது இரண்டாகப் பிரியும் கவையை உண்டாகும். இதற்கு தற்காலிகக்  கவை  (Temporary Fork) என்று பெயர். அதாவது, இரண்டு சங்கிலிகள் தோன்றும். இவற்றில் எந்த சங்கிலியை வைத்துக் கொள்வது, எதனைப் புறக்கணித்து விடுவது என்ற சிக்கல் எழுகின்றது. இதற்கு, நீளமான சங்கிலியை வைத்துக் கொண்டு, மற்றதை அழித்து விடு  என்ற உத்தி பயன்படுத்தப் படுகின்றது. இதுபோன்ற கவைகள் தோன்றி விரைவில் மறைந்து விடுவதால், இவை தற்காலிகக்  கவைகள் எனப்படும். இவ்வாறு செய்யும் போது, ஒரு சில கட்டங்கள் சங்கிலியில் சேராமல்,  ஏதிலிகள் போல ஒதுக்கப்பட வாய்ப்பு  உண்டாகும். அவ்வாறு ஒதுக்கப் பட்ட கட்டங்கள்  ஏதிலிக் கட்டங்கள்  (orphan blocks) என அழைக்கப் படும். ஒவ்வொரு இணையரும் (peer) தங்கள் சங்கிலிக்குத் தகுந்தாற்போல ஒரு வரலாற்றை வைத்திருப்பர். அவர் எந்த நேரத்திலும்,  மிக அதிகமான மதிப்பளவு  அளவு  கொண்டுள்ள  சங்கிலியையே  வைத்துக் கொள்ள முயற்சி செய்வார். மற்ற இணையர்களிடமிருந்து     ஒரு புது சங்கிலி கிடைக்குமாயின், அந்தச்  சங்கிலியின் மதிப்பளவு    தம்முடையதை விட அதிகமாக இருக்குமாயின், அவர் தம் சங்கிலியை ஒன்று மாற்றி அமைப்பார்; அல்லது, அதை அழித்து விட்டு, புது  சங்கிலியை வைத்துக் கொள்வார். மற்றும், அந்தப் புது சங்கிலியை, மற்ற இணையர்களிடமும் பகிர்ந்து கொள்வார். கட்டச்சங்கிலி தொழில் நுட்பத்தில், ஒரு இணையர் தம்  பழைய சங்கிலியை அழிப்பதற்குப் பதிலாக, அதை மாற்றி அமைக்கவே ஊக்குவிக்கப் படுவார்.
மென்கவை
thumb|right|900x1100px|கட்டச்சங்கிலியில் மென்கவை மென் கவை (Soft fork) என்பது வேறு காரணங்களுக்காக உண்டாகின்றது:
கடுங் கவை
thumb|300px|கட்டச்சங்கிலியில் கடுங் கவைகள் உருவாகும் விதம் - மென்பொருளைப் புதுப்பிக்கும்போது நிகழ்வது.
மென் பொருளில் பெரிய அளவு மற்றம் ஏற்படும் போது கட்டச்சங்கிலியில்  தோன்றுகின்ற கவை கடுங்  கவை (Hard fork)    ஆகும். இந்த மாற்றங்கள், அடிப்படையிலேயே பழைய   கணினி வலையத்துடன் (netwok)  முரண்பாடு கொண்டதாக இருக்கும். இதைத் தவிர்க்க, P2P-இல் உள்ள அனைத்து இணையர்களுடன் கலந்து புதிய  கருத்து இணக்க    விதிகள் (consensus rules) உருவாக்க வேண்டி இருக்கும். ஒவ்வொரு இணையரும் தங்கள் மென்பொருள்களைப் புதுப்பித்துக்  கொள்ள வேண்டி இருக்கும். (மென்கவையில் செய்தது போல் வெறும் மென்பொருளை மாற்றினால் மட்டும் போதாது.)  இவ்வாறு செய்த பிறகு, ஒரு புது கட்டம் உருவாக்கும் பொது, அனைத்து இணையர்களும்  அக்கட்டத்தைச்   சரி பார்த்து பின் தங்கள் சங்கிலியில் இணைத்துக் கொள்ள வேண்டும். யாரேனும் தங்கள் மென் பொருளைப் புதுப்பிக்கத் தவறினால்,  அவர்களுடைய சங்கிலி மற்றவர்களால்  புறக்கணிக்கப்படும். கடுங் கவை இரண்டு வகைப் படும்:   திட்டமிடப்பட்டு உருவாகும்  கடுங் கவை; வாதத்திற்குரிய  (contentious)  கடுங்கவை.
திட்டமிடப்பட்ட கடுங்கவை
ஒரு சில நேரங்களில்,  மென் பொருட்களின் அடுத்த பதிப்பு எப்போது வரும் என்று முன் கூட்டியே சொல்லப்படும். குறிப்பாக, தொடர்பு வரைமுறையில்  (communications protocol) என்னென்ன மாறுதல்கள் இருக்கும் என முன்கூட்டியே   கூறப்பட்டிருக்கும். இவ்வாறான பதிப்பு வெளியிடும் போது உருவாகும் கவை திட்டமிடப்பட்ட  கடுங் கவை (planned hard fork) எனப்படும்.
வாதத்திற்குரிய கடுங் கவை
மென்பொருள், தொடர்பு வரைமுறை (communications protocol)  ஆகியன பற்றி பலவகையான கருத்து வேறுபாடுகள்  இருக்கும் போது கட்டச்சங்கிலியில்  உருவாகும்   கவைக்கு  வாதத்திற்குரிய கடுங்கவை (Contentious hard fork) என்று பெயர். குறிப்பாக, இணையரில் ஒரு பிரிவினர், சங்கிலியின் தரத்தை மேம்படுத்த,  மென்பொருள்,  தொடர்பு வரைமுறை ஆகியனவற்றில் மாற்றங்கள் தேவை  எனக் கருதும்போது  வாதத்திற்குரிய கடுங்கவை  தோன்றும். ஆகஸ்டு 1, 2017-இல் நடந்த  பிட்காயின் கடுங் கவை  (Bitcoin Cash hard fork)  ஓர்  எடுத்துக் காட்டு. இதில் உரோசர்  வேர் (Roger Ver) என்பவர், ஒரு சிலருடன் சேர்ந்து, பிட்காயின் அளவை 1MB-இலிருந்து 8MB-இக்கு மாற்றினால்,  சங்கிலியில்  நடக்கும் வரவு-செலவு கணக்குகளை  இன்னும் மிக விரைவாக நடத்தலாம் என்று வாதிட்டார். ஆனால் இந்த வாதத்தை மற்றவர்கள் ஏற்றுக் கொள்ளவில்லை. எனவே, சங்கிலியில் கவை உருவானது. கடுங் கவை  படத்தில், இடது பக்கமுள்ள சங்கிலிக் கிளை  உரோசர்  வேர் அவர்களின்   கருத்தை ஏற்றுக் கொள்ளாதவர்களுடையது;    உரோசர்  வேர் அவர்களின்  கருத்தை ஏற்றுக் கொண்டவர்களுடையது  வலது புறம் அமைந்துள்ளது.
இசைவு கேளாமை
இசைவு கேளாமை  (permissionless) என்பது கட்டச்சங்கிலியைப் பயன்படுத்த யாரிடமும் இசைவு  கேட்கத் தேவை இல்லை என்று பொருள் படும். இதனால் ஏற்படும் நன்மை யாதெனின், தாக்கு நிரலர்கள் (hackers) சங்கிலியைத் தாக்கவியலாது; மற்றும், நாம் தரவுகளைப் பார்க்க வேண்டுமாயின், யாரிடமும் இசைவு கேட்கத் தேவை இல்லை. நாம் நமக்கு வேண்டிய பயன்பாட்டு நிரல்களை (apps) எழுதிக் கொள்ளலாம். எனினும், பிட்காயின் போன்ற மறையீட்டு நாணயங்கள், தங்கள் சங்கிலியைக் காத்துக் கொள்ள, புது கட்டத்தை இணைக்கும் சுரங்கமரிடம்  இருந்து  உழைப்புக்குச் சான்றை (proof-of-work) எதிர்பார்க்கின்றன.
பிட்காயின் வெளிப்படையான திறந்த சங்கிலிகளைப் பயன்படுத்துகின்றன. 2018-இல், பிட்காயின் மிக அதிக அளவு முதலீட்டு வருமானம் தரும் மறையீட்டு நாணயமாக இருந்தது. 2016-இல், கட்டச்சங்கிலி உருவாக்கும் திட்டங்கள் அமெரிக்காவில் குறையும் போது, சீனாவில் வளரத் தொடங்கியது. எனினும் இன்றுவரை, பல பண நிறுவனங்கள்  பரவலாக்கம் கொண்ட கட்டச்சங்கிலியைப்  பெருமளவில் பயன் படுத்த முன் வரவில்லை.
இசைவு கோரும் கட்டச்சங்கிலி
இசைவு கோரும் கட்டச்சங்கிலி (permissioned  blockchain) -ஐ அணுகி ஏதேனும் வினை  ஆற்ற வேண்டுமாயின், சங்கிலியின் இசைவு (permission) தேவைப் படும். சங்கிலியின் உரிமையாளர், ஒரு வல்லுநர் துணை கொண்டு  சங்கிலியைச்  சரி பார்த்து, பின் இசைவு தெரிவிக்க செய்வர். போதிய அனுபவம் இல்லாத  சுரங்கமார்களை  இது போன்ற சரி பார்க்கும் வேலைகளைச் செய்ய விடுவதில்லை. இசைவு கோரும் கட்டச்சங்கிலியைச்   சேர்த்தியம் (consortium) அல்லது  கலப்புச் சங்கிலி (hybrid  blockchain) எனவும் அழைக்கப் படும். நியூ யார்க் டைம்சு (New York Times) எனும்  நாளிதழ், 2016-2017-இல் பல குழுமங்கள்(corporations), கட்டச்சங்கிலி வலையத்தை   தனியார் சங்கிலி போன்றே பயன்படுத்துகின்றன என்று குறிப்பிட்டிருந்தது.
தனியார் கட்டச்சங்கிலியின் குறைபாடுகள்
"தனியார் கட்டச்சங்கிலிகள் பெரும்பாலும்  மையமாக்கப் பட்டிருப்பதால், தாக்கு நிரலர்கள் (hackers)  51%-தாக்குதல்  (51 percent attack)  போன்ற எதையும் செய்யத் தேவை இல்லை; மாறாக, மையத்தில் இருக்கும் சேவை வழங்கியைத் (server)  தாக்கினாலே  போதுமானது;  சங்கிலியை 100%  கட்டுக்குள் கொண்டு வந்துவிடலாம்,"  என்று   ஆம்டன்  (Nikolai Hampton) கம்பியூட்டர்உலகம்  (Computerworld) என்னும்  மாத இதழில் குறிப்பிட்டுள்ளார். (51%-தாக்குதல் என்பது ஒரு கணினி வலயத்தில் 51% கணினிகளைத் தாக்கி செயலிழக்கச் செய்வது ஆகும்.)   குறிப்பாக, நடைமுறையில் பிரச்சினைகள் வரும்போது தனியார் சங்கிலிகளை யார் பாதுகாப்பர் என்பது ஒரு பெரிய கேள்வியே. 2007-08 நிதி நெருக்கடி (financial crisis of 2007–08)  போன்ற  சிக்கல்கள்  தோன்றும் போது, அரசியல் பெரும் புள்ளிகள் எனப் படுவோர், யார் பக்கம்  வேண்டுமானாலும்  தங்கள் ஆதரவை வெளிப்படுத்துவார்கள். அந்நேரங்களில், பிட்காயின் போன்ற முறையீட்டு நாணயங்கள்   பல சுரங்கமர்களின் கடின உழைப்பினால் பாதுகாக்காப்  படுகின்றன. ஆனால், "இந்நிலையில்,  ஒரு தனியார், கோடிக்கணக்கான  வாட்சு மின்சக்தியைச் செலவழித்து,  தம் கட்டச்சங்கிலியில் உள்ள அனைத்துத் தரவுகளையும் பாதுகாப்பாரா,   என்பது ஐயமே. இதனால் பணமும் காலமும் தான்  பெருமளவில் செலவாகும்,"  என்றும் ஆம்டன் குறிப்பிட்டுள்ளார். "மேலும், தனியார் சங்கிலி நிறுவனங்களில் போட்டி (race) என்று ஒன்றும் இல்லை. இதனால், கட்டங்களை  விரைவாக உருவாக்க வேண்டும் என்றோ அல்லது திறமையாகச் செயல் பட வேண்டும் என்றோ  கட்டாயத் தேவை இல்லாமல் இருக்கின்றது. இதன் விளைவு  என்னவென்றால், தனியார்   கட்டச்சங்கிலி  வெறும் சிக்கல் நிறைந்த   தரவுதளம் (database) போல   செயல் படும்,"  என்றும் ஆம்டன் கூறியுள்ளார்.
கட்டச்சங்கிலியின் பயன்கள்
கட்டச்சங்கிலியைப் பல தொழில் துறைகளில் பயன்படுத்தலாம். மறையீட்டு நாணயங்களுக்குப் (Cryptocurrencies) பரவலாக்கப்பட்ட வரவு-செலவு கணக்குப்  புத்தகம்   (distributed ledger) உருவாக்க   இது முதன் முதலில் பயன் படுத்தப் பட்டது. எனினும், கான்ஸ்டலேஷன் ரிசர்ச் (Constellation Research)  என்ற நிறுவனத்தைச் சேர்ந்த  ஸ்டீவ் வில்சன் (Steve Wilson),  கட்டச்சங்கிலி தேவை இல்லாமல் பெருமை படுத்தப் பட்டுள்ளது என்று கருத்து தெரிவித்து உள்ளார். தங்கள் தொழிலின் கருவாக தொழில் வல்லுநர்கள்  இதுவரை கட்டச்சங்கிலியைப் பயன்படுத்த தயங்குகிறார்கள்.
மறையீட்டு நாணயங்களில் கட்டச்சங்கிலிகள்
மறையீட்டியல் முறையைப் பயன்படுத்தி உருவாக்கப்படும் நாணயம் மறையீட்டு நாணயம் (cryptocurrency) எனப்படும். மறையீட்டியல் (cryptography) என்பது எவ்வாறு தகவலை மறைத்து,  பரிமாறி, மீட்டெடுப்பது என்பன   பற்றிய துறை  ஆகும். பெரும்பாலான மறையீட்டு நாணயங்கள் தங்கள் வரவு-செலவுகளைக் கட்டச்சங்கிலியாகவே வைத்துள்ளன. எடுத்துக் காட்டாக, பிட்காயின் வலயம் (Bitcoin network),   எத்தேரியம்  வலையம் (Ethereum network) ஆகிய இரண்டும் கட்டச்சங்கிலியை வைத்தே  அமைக்கப் பட்டன. மே, 2018-இல் முகநூல் (Facebook) நிறுவனம், கட்டச்சங்கிலி குழு என்ற ஒரு குழுவை அமைத்துள்ளது. முகநூல் தனக்கென்று ஒரு மறையீட்டு நாணயத்தை உருவாக்கும் என்றும் தெரிவிக்கப் பட்டது.
திறன் ஒப்பந்தங்களில் கட்டச்சங்கிலிகள்
திறன் ஒப்பந்தங்கள் (Smart contracts) என்பது   கணினிகள் துணைகொண்டு     ஒப்பந்தங்களைச்     செயலாற்றும்  முறையாகும். இதில் கணினிகள், (மனிதர்களின் துணைகொண்டு) ஒப்பந்தங்களின்  ஒரு பகுதியையோ அல்லது முழுமையாகவோ  செயலாற்றும். மூன்றாந் தரப்பு பண வரவுக் கணக்கு (escrow) என்னும் ஒப்பந்த முறையை  முற்றிலுமாக கணினியாலேயே  செயல்படுத்த வேண்டும் என்பது திறன்  ஒப்பந்தத்தின்  நோக்கமாகும். கட்டச்சங்கிலி தொழில் நுட்பத்தை வைத்து      திறன்  ஒப்பந்தங்களைச்  செயல் படுத்தினால்,   ஒப்பந்தங்கள் சிறப்பாகச் செயல்படுவதோடு,      ஒழுகலாறு      இடர்பாடுகள்   (moral hazards)  போன்றவை குறையும் என    அனைத்துலக நாணய நிதியம் கருதுகின்றது. ஆனால், இதுவரை சொல்லுமளவிற்குத்  திறன்  ஒப்பந்தங்கள் பயன்பாட்டில் வரவில்லை. இதனால், அவற்றின் சட்டத் தகுதிநிலை (legal status) தெளிவாக வரையறுக்கப் படாமலேயே இருக்கின்றது.
பண மேலாண்மை நிறுவனங்களில் கட்டச்சங்கிலிகள் (Financial Services)
பல  பண மேலாண்மை  நிறுவனங்கள்  பரவலான வரவுப் பதிவேடுகளைக்   (distributed ledgers) கட்டச்சங்கிலி துணை கொண்டு உருவாக்கி வருகின்றன. .  இவை பிறகு வங்கிகளில் பயன் படுத்தப் படும். மேலும், இது எதிர்பார்த்த அளவை விட விரைவாகவே நடந்து கொண்டு வருகின்றது என்று ஐ.பி.எம் (IBM) ஆய்வு கூறுகின்றது. வங்கி நிறுவனங்கள்  கட்டச்சங்கிலியில் பெரும் ஆர்வம் காட்டுகின்றன. இதற்குக் காரணம், வங்கிகளின் பின்-அலுவலகங்களில்  (back office) நடக்கும் வேலைகள் சங்கிலியின் வரவினால் பெரிதும் மேம்பாடு அடையும் என நிறுவனர்கள் நம்புகின்றனர். (வங்கிகளின் வரவேற்புக் கூடத்திற்குத் தேவையான எல்லா வேலைகளும் நடக்கும் இடம் தான் பின்-அலுவலகங்கள்  என அழைக்கப் படுபவை.) UBS (சுவிசர்லாந்து UBS Group AG) போன்ற  வங்கிகள்  கட்டச்சங்கிலி  ஆய்வுக்கூடங்களை அமைத்து எவ்வாறு பணத்தை மிச்சப் படுத்தலாம் என முயற்சி செய்து வருகின்றன. ஆனால், செருமானிய வங்கி பெரன்பெர்க்  (Berenberg) போன்றவை "கட்டச்சங்கிலி  என்பது தேவையில்லாமல் மிகைப் படுத்தப்பட்ட  தொழில்நுட்பம்" எனவும்,  "இதுவரை கோட்பாட்டு மெய்ப்பித்தல் (proof-of-concept) மட்டுமே காட்டப் பட்டுள்ளன, நடைமுறையில் எந்த அளவுக்கு   வெற்றி அளிக்கும் எனக் கூறுவதற்கில்லை" என்றும் ஐயம் தெரிவித்து உள்ளது.
எ.என்.இசர்ட் (ANZ  - Australian and New Zealand Bank),  பாங்க் ஆப் அமெரிக்கா,   பாங்க் ஆப் இந்தோனேசியா (Bank Of Indonesia)  ஆகிய இருநூற்றுக்கும் மேற்பட்ட வங்கிகள் கட்டச்சங்கிலியைக்  கூடிய விரைவில் பயன்படுத்த எண்ணியுள்ளன. இந்தியாவில், இந்திய ரிசர்வ் வங்கி (Reserve Bank of India), ஆக்சிஸ் வங்கி (Axis Bank), ஐ.சி.ஐ.சி.ஐ (ICICI Bank), ஸ்டேட் பாங்க் ஆப் இந்தியா   (State Bank of India)  ஆகியன கட்டச்சங்கிலி தொழில் நுட்பத்தில் ஆர்வம் காட்டியுள்ளன.
காணொளி விளையாட்டில் கட்டச்சங்கிலிகள்
காணொளி விளையாட்டுத் துறையிலும் (video  games) கட்டச்சங்கிலி கருத்துக்கள் கையாளப்  பட்டுள்ளன. பிப்ரவரி, 2014-இல் வெளியிடப் பட்ட அன்டர்காயின் (Huntercoin) என்ற காணொளி  விளையாட்டு முதன் முதலில் கட்டச்சங்கிலியை அடிப்படையாக வைத்து உருவாக்கப்  பட்டது. மற்றுமொரு காணொளி  விளையாட்டு, நவம்பர் 2017-இல் வெளிவந்த  கிரிப்டோகிட்டிஸ்   (CryptoKitties). இந்த ஆட்டத்தில் வரும் ஒரு வளர்ப்பு விலங்கு US$100,000-உக்கு விலை போனது அனைவரின் கவனத்தையும் ஈர்த்தது. எத்தேரியம் வலையத்தில் 30% அளவு   போக்கு வரத்து   நிகழும் போது, அதனால் உண்டாகும் வலையப்  போக்குவரத்து  நெரிசல் (Ethereum network congestion) எத்தகைய விளைவுகளை உண்டாகும் என கிரிப்டோகிட்டிஸ்  விளக்கிக்  காட்டி இருந்தது. மேலும் இந்த காணொளி ஆட்டத்தில், எண்ணிம உடைமை (digital asset) என்ற கட்டச்சங்கிலி கோட்பாட்டை வைத்து,  ஆட்டத்தில் வரும் உடைமைகளை  எவ்வாறு  பட்டியல் இடுவது என்றும்  விளக்கி இருந்தது.
கட்டச்சங்கிலியின் ஏனைய பயன்கள்
கட்டச்சங்கிலியை வேறு பல துறைகளிலும்  பயன்படுத்தலாம். பொருள் விற்பனை, கைபேசி சந்தா, இசைக் கலைஞர்கள் பற்றிய தரவுகள் என்பன போன்ற பல வகையான தரவுகளைக் கட்டச்சங்கிலியில் சேமித்து வைத்துக் கொள்ளலாம். ஐ.பி.எம். (IBM) 2017- இல், ASCAP (American Society of Composers, Authors and Publishers), PRSM ( PRS for Music) ஆகிய நிறுவனங்களுடன் சேர்ந்து கட்டச்சங்கிலியைப் பயன்படுத்தி, இசைப் பதிவுகளை பரவலாக்கும் முயற்சியை மேற்கொண்டது. இமோஜன் ஹீப் ( ஆங்கிலப் பாடகி Imogen Heap, இலண்டன்) தோற்றுவித்த மைசீலியா (Mycelia),  கட்டச்சங்கிலியைப் பயன்படுத்தப் போவதாக அறிவிக்கப் பட்டது. மைசீலியா என்பது கலைஞர்கள் தங்கள் ஆக்கங்களைப்  பகிரவும், எத்தேரியம்  (Ethereum) போன்ற தொழில் நுட்பங்களைப்  பயன்படுத்தி,    திறன் ஒப்பந்தங்கள் (Smart contracts)  செய்து கொள்ளவும் ஏற்படுத்தப் பட்ட முறையாகும். ஐ.பி.எம் (IBM)  குழுமத்தின்     எவர் லெட்ஜர் (Everledger - என்றென்றும்  வரவுப் பதிவேடு) என்ற முயற்சி கட்டச்சங்கிலியில் செய்யப்பட்டது.
வால்மார்ட் (Walmart), ஐ.பி.எம் (IBM)  ஆகிய இரண்டு நிறுவனங்களும் சேர்ந்து கட்டச்சங்கிலி நுட்பத்தைப் பயன்படுத்தி, எவ்வாறு வழங்கல் தொடர்களை  (supply chain)  மேற்பார்வையிடலாம் என்று ஆய்வு செய்து வருகின்றன. கட்டச்சங்கிலியின் கட்டங்கள் அனைத்தும்  ஐ.பி.எம்  முகில் வலையத்தில் (cloud) சேமிக்கப் பட்டு,  வால்மார்ட்டினால்  செயற்படுத்தப் படும். இணையர்-இணையர் காப்பீடு (peer-to-peer   insurance), அளபுரு     காப்பீடு (parametric insurance),  நுண்காப்பீடு (micro insurance) ஆகியன கட்டச்சங்கிலியைப் பயன்படுத்துகின்றன.
பகிர்வுப் பொருளாதாரம்  (sharing economy), ஐ.ஒ.டி (IOT - Internet of Things) ஆகிய அமைப்புகள், கூட்டு முயற்சியில் ஈடுபட்டிருக்கும் இணையர்களைக் (peers) கொண்டிருப்பதால், கட்டச்சங்கிலி இவற்றுக்கும் துணையாக இருக்கின்றன. இணையத்தள ஒப்போலையில் (Online voting) கட்டச்சங்கிலி பயனுள்ளதாக இருக்கின்றது.
கட்டச்சங்கிலி வகைகள் (Types of blockchains)
தற்சமயம் மூன்று வகையான கட்டச்சங்கிலிகள் உள்ளன: பொது கட்டச்சங்கிலி, தனியார் கட்டச்சங்கிலி, கூட்டமைப்புக்  கட்டச்சங்கிலி.
பொது கட்டச்சங்கிலி (Public blockchains)
பொது கட்டச்சங்கிலியை அணுக யாருக்கும் எந்தத் தடையும் இல்லை. யாரும் இதில் வரவு-செலவு கணக்கை வைத்துக் கொள்ளலாம்; சரி-பார்ப்பவராக (validator) ஆகலாம். (அதாவது,கருத்து இணக்க உரைமுறையில் பங்கு கொள்ளலாம்.) பல நேரங்களில், இவ்வாறு வரும்  சரி-பார்ப்பவர்களை   பொருள் ஊக்கம் (economic incentives) கொடுத்து, அவர்களைப்  பயன்படுத்திக் கொள்வது உண்டு. (ஆனால், அவர்கள் உழைப்புக்குச் சான்று என்ற பணியைச்  செய்ய வேண்டி இருக்கும்.)  பிட்காயின், எத்தேரியம்   போன்றவை பொது கட்டச்சங்கிலி பிரிவில் வரும்.
தனியார் கட்டச்சங்கிலி (Private blockchains)
தனியார் கட்டச்சங்கிலிப் பயன்படுத்த இசைவு (permission)  வேண்டி இருக்கும். இதில் சேருவதற்கு முதலில் கணினி வலை ஆட்சிப்பொறுப்பாளர்களிடம் (network administrators) இருந்து அழைப்பு வர வேண்டும். அதன் பிறகு, பயனர் ஆவதிலும், தரவுகள் சரி பார்ப்பவராக ஆவதிலும் கூட பல கட்டுப்பாடுகள் இருக்கும்.
இந்த வகையான கட்டச்சங்கிலி, தொழில் நிறுவனங்களுக்கும், ஏனைய குழுமங்களுக்கும் பொருத்தமானதாக இருக்கலாம். ஏனெனில், பொது கட்டச்சங்கிலியில், கட்டுப்பாடு (control) அனைவருக்கும் பரவலாக்கப் பட்டுள்ளது, அது தொழில் நிறுவனங்களுக்கு ஏற்புடையது அல்ல. தொழில் நிறுவனங்கள் விரும்புவது:  கணக்கு வைப்பு  (accounting and record-keeping)  செவ்வனே நடக்க வேண்டும்;  அதே நேரத்தில், தன்னாளுமையும்  (autonomy) வேண்டும்; மற்றும், தங்களுடைய மறைமுகத் தரவுகளும்  (sensitive data)  காக்கப்பட வேண்டும். இவ்வாறான காரணங்களால் தொழில் நிறுவனங்கள் தனியார் கட்டச்சங்கிலியையே பயன் படுத்த விரும்புகின்றன.
கூட்டமைப்புக் கட்டச்சங்கிலி (Consortium blockchains)
கூட்டமைப்புக்  கட்டச்சங்கிலி ஓர்  அரை-குறையாக  பரலவலாக்கப் பட்ட (semi-decentralized) கட்டச்சங்கிலியாகும். இதில் உள்ள கட்டங்களை அணுக, தனியார் கட்டச்சங்கிலியைப் போல, இசைவு (permission) வாங்க வேண்டி இருக்கும். ஆனால், இந்தச் சங்கிலி பல குழுமங்களின் கட்டுப் பாட்டில் இருக்கும். தரவுகளை படிப்பதிலும்,  கருத்து இணக்க  உரைமுறை  (consensus protocol)  செயலாற்றுவதிலும்      ஒரு சிலரே அனுமதிக்கப்படுவர்.
கட்டச்சங்கிலி ஆய்வுகள் (Academic research)
thumb|கட்டச்சங்கிலியைப் பற்றிய கலந்துரையாடல்,  முதலாம்  [[IEEE கம்பியூட்டர் சொசைட்டி டெக்இக்னைட் மாநாடு (IEEE Computer Society TechIgnite conference)]] அக்டோபர், 2014-இல்,     எம்.ஐ.டி பிட்காயின் கிளப் (MIT Bitcoin Club) என்ற அமைப்பு, எம்.ஐ.டி-இன் முன்னாள் மாணவர் அமைப்பிடமிருந்து (MIT alumni)   பண உதவி    பெற்று, ஒரு சிறு ஆய்வு நடத்தியது. அதில் எம்.ஐ.டி-இல் உள்ள இளங்கலை மாணவர்களிடத்தில் தலா $100 மதிப்புள்ள பிட்காயின் கொடுக்கப்பட்டது. கேட்டலினி, மற்றும் டக்கர் (  Catalini and Tucker, 2016)  இந்த ஆய்வின் முடிவை வெளியிட்டனர். அவர்கள் கூறியதாவது: "புதிய  தொழில் நுட்பங்களை அறிமுகப் படுத்தும்போது,  அதைப்  பயன்படுத்த கொடுக்கப் படும்  இசைவு  தாமதம் ஆகும்போது,  பயனர்கள் அந்த தொழில் நுட்பங்களை  புறக்கணிக்கிறார்கள்," என்பது.
கட்டச்சங்கிலியில் மின்னாற்றல் செலவு
கட்டச்சங்கிலியில் உழைப்புக்குச் சான்று  காட்ட வேண்டும்  எனும்போது, அதற்கான மின்சாரக் கட்டணம் மிக அதிகமாகப் போகிறது என  பன்னாட்டு நிதித்தீர்வு வங்கி (Bank for International Settlements) குறை  கூறியுள்ளது. பன்னாட்டு கணினி அறிவியல் நிறுவனத்தைச் சேர்ந்த   நிகொலாசு    வீவர் (Nicholas Weaver,University of California) என்பவர்  கட்டச்சங்கிலியின் பாதுகாப்புத் தன்மைக்கு,  உழைப்புக்குச் சான்று, பொது  கட்டச்சங்கிலியின் மின்   ஆற்றல்  பயன் திறன்  (efficiency) ஆகியவற்றை ஆராய்ந்துவிட்டு,  இரண்டுமே நடைமுறைக்குப் போதுமானதாக இல்லை என கருத்து தெரிவித்துள்ளார்.
பதிவேடுகள் (Journals)
செப்டம்பர் 2015-இல், மறையீட்டு நாணயம், கட்டச்சங்கிலி தொழில் நுட்பம் ஆகிய தலைப்புகளில்   லெட்ஜர் (Ledger ) என்ற பதிவேடு வெளியிடப் பட்டது. இப் பதிவேட்டில், கட்டச்சங்கிலி தொடர்பான கணிதம், கணினியியல், பொறியியல், சட்டம், பொருளாதாரம், மறையீட்டு நாணயம் தொடர்பான மெய்யியல் துறைகளின் ஆய்வுக் கட்டுரைகள் வெளியிடப்  படுகிறது. இதில் வெளியிடப் படும் கட்டுரைகள் முதலில் குறுக்க எண் கணிக்கப் பட்டு, கால முத்திரை இடப்பட்டு, பிட்காயின்  கட்டச்சங்கிலியில்  இணைக்கப் படுகின்றது. கட்டுரையின் முதல் பக்கத்தில் கட்டுரை ஆசிரியர் தம்முடைய பிட்காயின் முகவரியையும் தெரிவிக்க வேண்டும்.
மேற்கோள்கள்
பகுப்பு:கணினியியல் பகுப்பு:தரவுத்தளங்கள் பகுப்பு:21-ஆம் நூற்றாண்டுக் கண்டுபிடிப்புகள்
அரி நாயர்
அரி நாயர் என்பவர் ஒரு இந்திய திரைப்பட ஒளிப்பதிவாளர் ஆவார். இவர் மலையாள, வங்க, ஆங்கில, இந்தி போன்ற திரைப்படத் துறைகளில்  பணியாற்றியவர். அரி இந்திய திரைப்பட மற்றும் தொலைக்காட்சிக் கல்லூரியில்  (FTII)  பட்டம் பெற்றார். இவர் 7996 மார்ச் 30, அன்று கேரளத்தின், மலப்புரத்தில் பிறந்தார். இவரது தந்தை கே. பி. ராஜகோபாலன் நாயர் இந்திய திரைப்பட மற்றும் தொலைக்காட்சிக் கல்லூரியில் ஒளிப்படம் எடுத்தல் துறையின் தலைவராக இருந்தார்.
தொழில்
இந்திய திரைப்பட மற்றும் தொலைக்காட்சி கல்லூரியில் பட்டம் பெற்ற அரி, இந்திய ஒளிப்பதிவாளர்கள் சங்கத்தின் உறுப்பினராகவும், பல்வேறு இந்திய மொழிகளில் பல பணிகளை செய்துள்ளார்.
குறிப்புகள்
பகுப்பு:மலையாளத் திரைப்படத் துறை பகுப்பு:வாழும் நபர்கள் பகுப்பு:திரைப்பட ஒளிப்பதிவாளர்கள்
சித்தருகாவூர் ஊராட்சி
சித்தருகாவூர் ஊராட்சி (Chitharugavur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள தெள்ளார் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2094 ஆகும். இவர்களில் பெண்கள் 1093 பேரும் ஆண்கள் 1001 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வி. வி. சடகோபன்
'''வி. வி. சடகோபன்' (Veeravanallur Vedantam Sadagopan'', 29 சனவரி 1915; காணாமல் போனது 11 ஏப்ரல் 1980) பழம்பெரும் திரைப்பட நடிகரும், கருநாடக இசைப் பாடகரும், கல்வியாளரும், இசையமைப்பாளரும், கவிஞரும், எழுத்தாளரும் ஆவார். மதுரை காந்திகிராம் கிராமப் பல்கலைக்கழகத்தில் இசை இயக்குநராகவும், தில்லிப் பல்கலைக்கழகத்தில் இசைப் பேராசிரியராகவும் பணியாற்றியவர்.
ஆரம்ப வாழ்க்கை
சடகோபன் தமிழ்நாடு திருநெல்வேலி மாவட்டம், வீரவநல்லூர் என்ற ஊரில் 1915 சனவரி 29 இல் வைணவக் குடும்பம் ஒன்றில் பிறந்தார். தந்தை வேதாந்தம் ஐயங்கார் காப்பீட்டு முகவராகப் பணியாற்றியவர். சடகோபன் ஆங்கிலம், கணிதம், சமசுக்கிருதம் ஆகிய பாடங்களில் தேர்வு பெற்று இந்தியக் குடியுரிமை சேவையில் இணைவதற்காக அதற்கான சோதனையில் பயிற்சி எடுக்கும் பொருட்டு சென்னை வந்தார்.
சென்னையில் எழுத்தாளர் வரா உடன் தொடர்பு ஏற்பட்டதில், ஊடகவியலில் நுழைந்தார். ஆனந்த விகடன் பத்திரிகையில் இசை பற்றிய கட்டுரைகள், கவிதைகள், கதைகள் எனப் பலதும் எழுதினார். ஆங்கிலத்திலும் நிறையக் கட்டுரைகள் எழுதினார். இந்தியன் மியூசிக் ஜெர்னல், தியாகபாரதி ஆகிய ஆங்கில, தமிழ் மாத இதழ்களைத் தொடங்கி அதன் ஆசிரியராகப் பணியாற்றினார்.
நடிகர்
வி. வி. சடகோபன் நவயுவன் (1937) திரைப்படத்தில் முதன் முதலாக நடித்தார். இத்திரைப்படத்தில் இவர் கதாநாயகனாக நடித்தார். இத்திரைப்படத்தின் காட்சிகள் இலண்டனில் எடுக்கப்பட்டது. வெளிநாடொன்றில் தயாரிக்கப்பட்ட முதலாவது தமிழ்த் திரைப்படம் இதுவாகும். பல்கலைக்கழகப் பட்டம் பெற்ற ஒருவர் தமிழ்த் திரைப்படங்களில் நடித்திருப்பது இதுவே முதல் தடவையாகும். ஐக்கிய இராச்சியத்தின் ஆறாம் ஜோர்ஜ் மன்னரின் முடிசூட்டு விழாவும் இத்திரைப்படத்துடன் காண்பிக்கப்பட்டது. இதன் பின்னர் அதிர்ஷ்டம் (1939), ஜெமினியின் மதனகாமராஜன் (1941), கடைசியாக வேணுகானம் (1941) ஆகிய படங்களில் கதாநாயகனாக நடித்தார். 1942 இல் வெளியான ஜெமினியின் ஜீவன்முக்தி என்ற தெலுங்குத் திரைப்படத்தில் விஷ்ணுவாக வசனம் எதுவும் பேசாமல் நடித்திருக்கிறார். இதன் பின்னர் திரைப்படங்களில் நடிப்பதைக் கைவிட்டு, இசைப்பணிக்குத் திரும்பினார்.
இசை ஆசிரியர்
வி. வி. சடகோபன் மாணவர்களுக்கு இசையைக் கற்றுக் கொடுக்க தியாகபாரதி என்ற பத்திரிகையை ஆரம்பித்தார். பள்ளிக்கூடங்களுக்கு சென்று மாணவர்களுடன் கருநாடக இசையைப் பாடியும் ஆடியும் மகிழ்வார். தியாகபாரதி என்ற பெயரில் இசைப்பள்ளியையும் ஆரம்பித்தார். நேருவின் அமைச்சரவையில் உறுப்பினராக இருந்த சௌந்தரம் இராமச்சந்திரன் காந்தி கிராமம் கிராமியப் பல்கலைக்கழகத்தை ஆரம்பித்தபோது, சடகோபனை அவர் இசைப் படிப்புகளுக்கான பணிப்பாளராக நியமித்தார். 1959 இல் சடகோபனின் தயாரிப்பில் மேடையேற்றப்பட்ட குறவஞ்சி நாட்டிய நாடகத்தைப் பார்வையிட்ட சவகர்லால் நேரு, சடகோபனை தில்லிப் பல்கலைக்கழகத்தில் இசைப் பேராசிரியராக நியமித்தார். 1975 வரை இப்பணியில் அவர் நிலைத்திருந்தார். இந்தியப் பல்கலைக்கழகங்கள் பலவற்றின் கல்வி வாரியங்களில் உறுப்பினராக இருந்து பணியாற்றியுள்ளார். தில்லி சங்கீத சமாஜம் என்ற அமைப்பின் பணிப்பாளராகவும் பணியாற்றினார்.
இவரது சொற்பொழிவுகள், கட்டுரைகள் அடங்கிய தொகுப்பு ஒன்று நூலாக வெளிவந்துள்ளது. இந்நூலில் இவர் ஆங்கிலத்தில் எழுதிய பல கட்டுரைகளை இவரது மாணவர் சிறீராமபாரதி என்பவர் மொழிபெயர்த்துள்ளார்.
இசையமைப்பாளர்
வி. வி. சடகோபன் கிருத்திகள், கீர்த்தனைகள், இராகமாலிகைகள், பதம்கள், கிளிக்கண்ணிகள் போன்ற பல உருப்படிகளை, பல மொழிகளில் உருவாக்கியுள்ளார். காரைக்குடி கம்பன் கழக விழாவில் முதல் தடவையாக கம்ப இராமாயணப் பாடல்களை முழுமையான ஒரு கச்சேரியாகப் பாடினார். நாலாயிரத் திவ்வியப் பிரபந்தத்தில் உள்ள பாசுரங்களை இசையமைத்துப் பாடியுள்ளார்.
மறைவு
வி. வி. சடகோபன் 1980 ஏப்ரல் 10 அன்று தில்லியில் இருந்து ஜி.டி. விரைவு வண்டியில் சென்னை நோக்கிப் புறப்பட்டார். பின்னர் இவர் ஏப்ரல் 11 இல் ஆந்திரப் பிரதேசம் கூடூர் தொடருந்து நிலையத்தில் இறங்கினார். அதன் பின்னர் அவரைப் பற்றிய தகவல் எதுவும் கிடைக்கவில்லை. இவரைப் பின்னர் வாரணாசியிலும், இமயமலைப் பகுதிகளிலும் கண்ணுற்றதாக வதந்திகள் வெளிவந்தன. ஆனாலும், அவரைக் கண்டுபிடிக்க முடியவில்லை.
வெளி இணைப்புகள்
பகுப்பு:1915 பிறப்புகள் பகுப்பு:தமிழ்த் திரைப்பட நடிகர்கள் பகுப்பு:கருநாடக இசைப் பாடகர்கள் பகுப்பு:திருநெல்வேலி மாவட்ட நபர்கள் பகுப்பு:இந்தியாவில் காணாமல் போனவர்கள்
பெரியகொட்டகுளம்
பெரியகொட்டகுளம் (Periyakottakulam) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது பெரிய கொட்ட குளம் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 16 கிலோமீட்டர் தொலைவிலும், சென்னையில் இருந்து 258 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 596, மொத்த மக்கள் தொகை 		2466, இதில் 1341 ஆண்களும், 1125 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
தோகா
தோகா கத்தாரின் தலைநகரம் ஆகும். பாரசீக வளைகுடாப் பகுதியில் அமைந்துள்ள இந்நகரத்தின் மக்கள்தொகை 2008 ஆம் ஆண்டில் 998,651 ஆக இருந்தது. கத்தாரில் உள்ள மிகப் பெரிய நகரமான இந்நகரிலும் அதன் புறநகர்ப் பகுதிகளிலும் நாட்டின் மொத்த மக்கள் தொகையின் 80 வீதமானோர் வசிக்கின்றனர். சேக் அமத் பின் கலீபா அல் தானி என்பவரால் ஆளப்படும் இந்நாட்டின் அரசாங்கத்தின் இருப்பிடமும் இதுவே. ஆய்வுகளுக்கும் கல்விக்கும் எனத் தனியாக அமைக்கப்பட்டுள்ள கல்வி நகரமும் இங்கே அமைக்கப்பட்டுள்ளது. தோகா மேம்பாட்டுச் சுற்று என அழைக்கப்படும், உலக வணிக அமைப்பின் அமைச்சர்கள் மட்டத்திலான பேச்சுவார்த்தைகள் இங்கேயே நடைபெற்றன. இதுவரை நிகழ்ந்தவற்றுள் மிகப்பெரிய ஆசிய விளையாட்டுப் போட்டிகள் எனப்படும் 2006 ஆசிய விளையாட்டுப் போட்டிகள் தோகாவிலேயே நடைபெற்றன.
இந்த நகரம் கத்தார் பல்கலைக்கழகம் மற்றும் HEC பாரிஸ் வணிகப் பள்ளியின் வளாகமாகும்.
குறிப்புகள்
பகுப்பு:ஆசியத் தலைநகரங்கள்
என். நாரையூர் ஊராட்சி
'''என். நாரையூர் ஊராட்சி' (N. Naraiyur Gram Panchayat''), தமிழ்நாட்டின் கடலூர் மாவட்டத்தில் உள்ள நல்லூர் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2077 ஆகும். இவர்களில் பெண்கள் 1033 பேரும் ஆண்கள் 1044 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வைக்கோல் அறுவடை திருவிழா
வைக்கோல் அறுவடை திருவிழா என்பது இந்தியாவில் டிசம்பர் மாதம் நடைபெறும் மிசோரம் திருவிழாவாகும். மிசோரம் மக்களின் மொழியில் பாவ்ல் குட் என்று அழைக்கப்படும். பாவ்ல் என்றால் "வைக்கோல்" என்று அர்த்தம். எனவே பாவ்ல் குட் என்றால் வைக்கோல் அறுவடை திருவிழா என்று பொருள்படும். இது பொதுவாக டிசம்பரில் அறுவடை முடிந்த பிறகு இரண்டு நாட்களுக்கு ஒரு முக்கியமான திருவிழாவாகக் கொண்டாடப்படுகிறது. இது மிசோரம் மக்களின் முக்கிய பண்டிகைகளில் ஒன்றாகும்,
தோற்றம்
கி.பி. 1450 முதல் 1700 வரையிலான காலப்பகுதியில் மிசோரம் மக்கள் தியாவ் நதிக்கு அருகில் வாழ்ந்த காலப்பகுதியிலிருந்து இத்திருவிழாவின் தோற்றம் தொடங்குகிறது. ஒரு குறிப்பிட்ட காலத்தில் தொடர்ந்து மூன்று ஆண்டுகளாக கடுமையான பஞ்சம் ஏற்பட்டது. நான்காம் ஆண்டில் அமோக விளைச்சல் ஏற்பட்டது. இவ்வாறு ஏராளமான விளைச்சலைக் கொடுத்த கடவுளுக்கு நன்றி செலுத்தும் செயலாக மக்கள் இந்த வைக்கோல் அறுவடை திருவிழாவைக் கொண்டாடுகிறார்கள்.
கொண்டாட்டம்
திருவிழாவின் போது சாவ்ங்நாட் எனப்படும் சடங்கு கடைப்பிடிக்கப்படுகிறது. அந்த சடங்கின் முக்கியமே இறைச்சி மற்றும் முட்டை சேர்க்கப்பட்டுள்ள விருந்து தான். சாவ்ங்நாட் சடங்கின் போது ஒவ்வொரு குடும்பத்தின் தாயும் அவரது குழந்தைகளும் இந்த திருவிழாவின் நோக்கத்திற்காக பிரத்யேகமாக கட்டப்பட்ட நினைவு மேடையில் அமர வைக்கப்பட்டு முதலாவது தாய் தனது குழந்தைகளுக்கு இறைச்சி மற்றும் முட்டைகளை ஊட்டுகிறார், பின்பதாக குழந்தைகள் தங்கள் தாய்க்கு முட்டை மற்றும் இறைச்சியுடன் உணவளிக்கிறார்கள். இறைவன் இம்மக்களை குழந்தைகளாக கருதி உணவூட்டுவதை நினைவு கூர்ந்து இந்த சடங்கு கடைபிடிக்கப்படுகிறது..
மேற்கோள்கள்
பகுப்பு:இந்தியாவின் அறுவடை விழாக்கள்
பூபென் ஹசாரிகா பாலம்
பூபென் ஹசாரிகா பாலம் (Bhupen Hazarika Setu or Dhola–Sadiya Bridge), 9.15 கிமீ நீளம் கொண்ட இந்தியாவின் நீளமான நீர்வழிப் பாலமாகும்.
அசாமிய கவிஞரும், பாடகருமான பூபென் ஹசாரிகாவின் நினைவாக இப்பாலத்திற்கு அவரது பெயர் சூட்டப்பட்டு, 26 மே 2017 அன்று இந்தியப் பிரதமர்  நரேந்திர மோடியால் நாட்டிற்கு அர்ப்பணிக்கப்பட்டது.
பிரம்மபுத்திர ஆற்றின் பெரிய துணை ஆறான லோகித் ஆற்றின் மீது, அசாம் - அருணாசலப் பிரதேசத்தை இணைக்கும் வகையில் இப்பாலம் நிறுவப்பட்டது.
இந்திய அரசின் சாலைப் போக்குவரத்து மற்றும் நெடுஞ்சாலைகள் அமைச்சகம் மற்றும் தனியார் துறையான நவயுக பொறியியல் நிறுவனம் இணைந்து,  நவம்பர், 2011ல் துவங்கிய, 9.15 கிமீ நீளமுள்ள   பூபென் ஹசாரிகா பாலத்தின் கட்டுமானப் பணி, 10 மார்ச் 2017ல் நிறையுற்றது. இப்பாலத்தின் கட்டுமானச் செலவாக ரூபாய் 2,056 கோடி செலவிடப்பட்டுள்ளது.
வெளி இணைப்புகள்
பகுப்பு:இந்தியப் பாலங்கள் பகுப்பு:அசாமிலுள்ள பாலங்கள்